[{"text_idx": "#000000", "text": "Local and National News for Carmarthenshire"}, {"text_idx": "#000003", "text": "BYDD atyniad mwyaf y gaeaf Abertawe\u2019n dychwelyd o 8 Tachwedd 2022 tan 8 Ionawr 2023"}, {"text_idx": "#000004", "text": "Mae\u2019r adeg honno o\u2019r flwyddyn wedi cyrraedd eto, mae\u2019r tymheredd yn gostwng, mae\u2019r nosweithiau\u2019n tywyllu... ac mae Gwledd y Gaeaf ar y Glannau Abertawe yn o\u0302l ar gyfer 2022, wrth i Barc yr Amgueddfa gael ei drawsnewid unwaith eto\u2019n wlad hud yr w\u0302yl."}, {"text_idx": "#000005", "text": "Yn newydd sbon ar gyfer 2022, gall myfyrwyr a theuluoedd brynu bandiau arddwrn ar gyfer y safle sy\u2019n cynnig arbedion sylweddol ar eu profiad o Wledd y Gaeaf ar y Glannau. Mae\u2019r pecyn i fyfyrwyr yn cynnwys sglefrio ia\u0302, pryd o fwyd i oedolyn a dewis o gwrw, gwin bach, neu wydriad bach o win y gaeaf, gyda chyfanswm o \u00a36 yn cael ei arbed. Mae\u2019r pecyn i deuluoedd yn cynnig arbediad o \u00a318 i ddau oedolyn a dau o blant, neu un oedolyn a thri o blant, ar sglefrio ia\u0302 i bedwar, 1 neu 2 bryd i oedolion, 1 neu ddwy ddiod i oedolion, a dau neu dri o brydau plant, gyda diodydd wedi\u2019u cynnwys yn y pris."}, {"text_idx": "#000006", "text": "Bydd y Pentref Alpaidd poblogaidd yn dychwelyd eleni gyda\u2019i ardal eistedd estynedig i ymwelwyr fwynhau bwyd a diod Nadoligaidd, cymdeithasu a mwynhau\u2019r adloniant byw."}, {"text_idx": "#000007", "text": "Gall sglefrwyr ia\u0302 brofi hud y gaeaf ar ia\u0302 wrth iddynt sglefrio ar draws y llyn dan do ac ar hyd y llwybr ia\u0302 sy\u2019n dolennu drwy goed Parc yr Amgueddfa."}, {"text_idx": "#000009", "text": "\u201cRydym yn falch iawn o fod yn o\u0302l yn Abertawe ar gyfer 2022, ac rydym yn arbennig o gyffrous am ein bandiau arddwrn newydd sbon sy\u2019n cynnig arbedion i ymwelwyr yn ystod yr argyfwng costau byw hwn.\u201d"}, {"text_idx": "#000010", "text": "\u201cGyda\u2019n cynllun gwell ac estynedig o 2021 yn dychwelyd eto eleni, rydyn ni\u2019n edrych ymlaen at groesawu ymwelwyr yn o\u0302l gyda digonedd o hwyl yr w\u0302yl i bawb.\u201d"}, {"text_idx": "#000012", "text": "\u201cRydym yn cynllunio Nadolig cyffrous arall ar gyfer pobl Abertawe, gan gynnwys gorymdaith y Nadolig am ddim yn nghanol y ddinas \u2013 cyhoeddir y manylion llawn cyn bo hir."}, {"text_idx": "#000013", "text": "Mae\u2019n wych croesawu Norman Sayers yn o\u0302l i gynnal Gwledd y Gaeaf ar y Glannau Abertawe unwaith eto eleni ac rydym wrth ein boddau ei fod wedi cyflwyno cynigion newydd sy\u2019n ystyriol o\u2019r argyfwng costau byw.\u201d"}, {"text_idx": "#000014", "text": "Bydd Gwledd y Gaeaf ar y Glannau Abertawe yn agor o 8 Tachwedd 2022 ac mae tocynnau ar gyfer y llyn ia\u0302 ar werth nawr: "}, {"text_idx": "#000016", "text": "Yn y gorffennol, mae lleoedd ar gyfer sesiynau sglefrio wedi gwerthu allan yn gyflym, yn enwedig y slotiau dros y penwythnos. Rydym yn argymell eich bod yn prynu\u2019ch tocynnau sglefrio ymlaen llaw i osgoi cael eich siomi. Mae mynediad cyffredinol i Barc yr Amgueddfa am ddim i ymwelwyr ei archwilio dros y gaeaf."}, {"text_idx": "#000018", "text": "Ddiwedd Ebrill llynedd fe lansiodd y Mudiad gynllun \u2018AwDUra\u2019 er mwyn annog lleisiau Cymraeg o blith cymunedau Du, Asiaidd a..."}, {"text_idx": "#000020", "text": "Buddsoddiad gwerth \u00a386 miliwn i wella gwasanaethau radiotherapi ar gyfer canser yn Ne Cymru Buddsoddiad gwerth \u00a386 miliwn i wella..."}]